Puhuin eilisessä Päivärinnan haastattelusta siitä, miten natsikuvilla ja vallankaappausmaalailuilla saatiin eduskuntaryhmä paniikkiin ja hajalle. Iltalehti kirjoitti aiheesta jutun. Tässä vielä jatkoa.

Päivärinnan haastattelusta vielä täsmennyksenä: Kaava on kovin tuttu. Ihmiset säikytetään väärien tietojen perusteella sydänjuuriaan myöten, maalataan uhkakuva siitä, että nyt kaikki menee alta ja sitten erittäin nopealla aikataululla – niin ettei asiaa ehdi kunnolla pohtia – vaaditaan tekemään päätös. Juuri näin suurimmalle osalle meidän ryhmästä tehtiin.

Samaa kaavaa on sovellettu koko hallitustaipaleen ajan. Koko ajan vihjattu hallituksen hajoamisella. PS-edustajien ohimolla on jatkuvasti keskustapistooli. "Suostukaa vaatimuksiimme, tai muuten.."

Tunnen eronneet PS-edustajat vuosien takaa. Melkein kaikista kovasti tykkään, vaikka välillä on vähän otettu yhteen. Olen aivan järjettömän surullinen siitä, minkälainen temppu teille tehtiin.

Soinin pieni porukka mietti kuvion etukäteen Orpon ja Sipilän kanssa. Keitti kasaan sopan, jolla haluttiin nollata puoluekokouksen tulos. Suuressa maailmassa tuollaista kutsutaan vehkeilyksi.

Puoluekokouksessa ei ollut mitään vallankaappausta. Jäsenistö protestoi ministereitä vastaan, koska heitä v*tutti meidän tekemämme hallituspolitiikka. Protestin kärki oli Soini, joka ei välittänyt tippaakaan siitä, miten liikkeelle käy.

Jos puoluekokouksessa olisi ollut Halla-ahon masinoima kapina, hän olisi kehoittanut äänestämään puoluevaltuuston B-listaa (sisu-lista). Vaan ei kehoittanut. Niinpä piiripomojen A-lista meni heittämällä läpi, niinkuin toki olettaa saattoikin.

Juuri tuosta B-listasta Jarppa panikoi. Oli aivan kauhuissaan "vallankaappauksesta". Ikävä vaan, että sellaista ei ollut. On ihan normaalia, että puoluevaltuustolistoja on useita. Aina niitä kakkoslistoja on. Mutta eivät ne koskaan mene läpi, koska piiripomolista edustaa villejä listoja paremmin sitä, mitä kenttä haluaa.

Halla-ahon nelikko voitti, koska se sai eniten ääniä. Kyllä, Jussia on varmasti puffattu jos jonkinnäköisellä nettiforumilla, mutta mistä lähtien kampanjointi oman ehdokkaan hyväksi on ollut rikollista? Kuten ps-mimmien Auli Kangasmäki eilen muistutti, junttaamista on ollut aina. Syy sille, miksi Sampo hävisi on se, että hän ei ollut tehnyt asioita, joista kannattajat olisivat innostuneet. Politiikassa on pitkälti kyse ihmisten innostamisesta. Inspiraatiosta. Valju "olen-öö-ehkä-eu:ta-vastaan-jos-te-öö-haluatte" ei vaan pure.

++

Oli tottakai kaikkien tiedossa, että Soini haluaa hinnalla millä hyvänsä jatkaa hallituskauden loppuun. Olisi hyvä sisäistää se, MIKSI hän haluaa tehdä näin. Normaalioloissa ei olisi mitään järkeä sinnitellä väkisin hallituksessa, mutta kun syyn ymmärtää, kuvio tulee näkyviin. Soini saa hänelle luvatun palkkion – ilmeisesti suurlähettilään paikan – AINOASTAAN siinä tapauksessa, että hän rämpii kauden loppuun saakka.

Kuten eilen sanottu: Soini on ison ihmisen asialla. Itsensä.

Voi jumalauta.

Kuten sanottu, eniten surettaa niiden puolesta, jotka pakkotilanteessa nielivät Soinin sopan sitä kyseenalaistamatta.

Arja, Veera, Simon, Jari, Pentti, Kike, Kaj, Kimmo, Pirkko, Hanna, Tiina, Kari, Lea, Maria, Anne, Vesa-Matti, Ari, Reijo ja Martti – olen tosi pahoillani teidän puolestanne. Kun aikaa kuluu, Soinin miina laukeaa teidän syliinne. Aikaa on noin kaksi vuotta. Hän hyötyy, teidän kustannuksellanne.

Tilannetta on tosi vaikea enää kääntää muuksi.

(Tämä teksti julkaistu alun perin facessa)